නොරොච්චෝලේ ගල් අඟුරු බලාගාරයෙහි ඇතිවූ හදිසි ගින්න හේතුවෙන් ශ්‍රී ලංකා රජයට හෝ ලංකා විදුලිබල මණ්ඩලයට හෝ කිසිදු පාඩුවක් සිදු වී නැතැයි විදුලිබල හා බලශක්ති ඇමැති පාඨලී චම්පික රණවක මහතා පවසයි.මෙම ගින්න හේතුවෙන් ඇතිවූ අලාභය ඉදිකිරීම් අදාළ කටයුතු සිදු කරන චීන සමාගම විසින් ඔවුන් රක්ෂණය වී ඇති සමාගමෙන් ලබා ගත යුතුªබවද ඇමැතිවරයා ප්‍රකාශ කළේය.නොරොච්චෝලේ බලාගාරය ඉදි කරන අතරතුර මෙන්ම ඉදිකිරීමෙන් පසුව යම් කාල සීමාවක් ගත වන තෙක් එම ඉදිකිරීම් වෙනුවෙන් අදාළ සමාගම ශ්‍රී ලංකාවට බැඳී සිටින බවත් ශ්‍රී ලංකා රජය හා ඉදිකිරීම් කටයුතු භාර සමාගම් අතර ගිවිසුම අස්සන් කර ඇත්තේ එවැනි කොන්දේසි යටතේ බවත් ඇමැතිවරයා ප්‍රකාශ කළේය.අමාත්‍ය රණවක මහතා මේ බව සඳහන්කළේ විදුලිබල හා බලශක්ති අමාත්‍යාංශයේ ඊයේ (23) පැවැති මාධ්‍ය සාකච්ඡාවකට සහභාගි වෙමිනි.